A4-0388/96

Ψήφισμα επί του σχεδίου ανακοίνωσης της Επιτροπής σχετικά με την εφαρμογή των κανόνων ανταγωνισμού στον ταχυδρομικό τομέα και ειδικότερα σχετικά με την εκτίμηση ορισμένων κρατικών μέτρων στον τομέα των ταχυδρομικών υπηρεσιών (SEC(95)0830 - C4-0551/95)

Το Ευρωπαϊκό Κοινοβούλιο,

- έχοντας υπόψη το σχέδιο ανακοίνωσης της Επιτροπής (SEC(95)0830 - C4- 0551/95),

- έχοντας υπόψη τη γνωμοδότησή του σε πρώτη ανάγνωση της 9ης Μαΐου 1996 ((ΕΕ C 152 της 27.5.1996, σελ. 20)) όσον αφορά την πρόταση οδηγίας του Ευρωπαϊκού Κοινοβουλίου και του Συμβουλίου σχετικά με τους κοινούς κανόνες για την ανάπτυξη των κοινοτικών ταχυδρομικών υπηρεσιών και τη βελτίωση της ποιότητας της υπηρεσίας (COM(95)0227 - C4-0540/95 - 95/0221(CΟD)) ((ΕΕ C 322 της 2.12.1995, σελ. 22)),

- έχοντας υπόψη τα συμπεράσματα σχετικά με το σχέδιο ανακοίνωσης όσον αφορά τις ταχυδρομικές υπηρεσίες του Συμβουλίου Τηλεπικοινωνιών της 27ης Νοεμβρίου 1995 (έγγραφο 12025/95 Presse 340 -G),

- έχοντας υπόψη το ψήφισμά του που ψηφίσθηκε στις 25 Οκτωβρίου 1995 για την εισαγωγή εσωτερικής αγοράς για τις ταχυδρομικές υπηρεσίες ζητώντας συγκεκριμένα από την Επιτροπή να αποσύρει το σχέδιο ανακοίνωσής της σχετικά με τους κανόνες ανταγωνισμού στον τομέα των ταχυδρομικών υπηρεσιών ((ΕΕ C 308 της 20.11.1995, σελ. 60)),

- έχοντας υπόψη την έκθεση της Επιτροπή Οικονομικής, Νομισματικής και Βιομηχανικής Πολιτικής και τις γνωμοδοτήσεις της Επιτροπής Νομικών Θεμάτων και Δικαιωμάτων των Πολιτών καθώς και της Επιτροπής Μεταφορών και Τουρισμού (A4-0388/96),

Α. έχοντας υπόψη ότι μια ανακοίνωση είναι κάποια μορφή νομικής πράξης που δεν προβλέπεται από τις συνθήκες και στερείται αφ' εαυτής κάθε δεσμευτικού νομικού αποτελέσματος, προορίζεται όμως να εκθέσει και να καθορίσει τις απόψεις της Επιτροπής επί των νομικών συνεπειών που απορρέουν από τη Συνθήκη,

Β. έχοντας υπόψη ότι το παρόν σχέδιο ανακοίνωσης της προαναφερθείσας πρότασης οδηγίας διασυνδέεται με την πρόταση οδηγίας,

Γ. έχοντας υπόψη ότι το σχέδιο ανακοίνωσης στη σημερινή μορφή του, φαίνεται ότι συνεπάγεται πολυάριθμες αντιφάσεις και ασυνέπειες σε σχέση με την πρόταση οδηγίας της Επιτροπής και ακόμη πιο πρίν σε σχέση με τις τροπολογίες που ενέκρινε σε πρώτη ανάγνωση το Ευρωπαϊκό Κοινοβούλιο,

Δ. έχοντας υπόψη ότι αν πράγματι είναι επείγουσα μια κοινοτική λύση στα προβλήματα των ταχυδρομικών υπηρεσιών στην Ευρώπη, η Επιτροπή ανεκάλυψε μόλις πρόσφατα την επιτακτική αυτή ανάγκη παρά τα αιτήματα του Κοινοβουλίου από το 1988 ήδη και ειδικότερα τα ψηφίσματά του της 14ης Δεκεμβρίου 1988 για τα ταχυδρομεία και τις τηλεπικοινωνίες ((ΕΕ C 12 της 16.1.1989, σελ. 69)), της 22ας Ιανουαρίου 1993 για την Πράσινη Βίβλο και την ανάπτυξη της εσωτερικής αγοράς για τις ταχυδρομικές υπηρεσίες ((ΕΕ C 42 της 15.2.1993, σελ. 240)), της 25ης Ιουνίου 1993 για την εσωτερική αγορά για τις ταχυδρομικές υπηρεσίες ((ΕΕ C 194 της 19.7.1993, σελ. 397)), της 29ης Οκτωβρίου 1993 για τις ταχυδρομικές υπηρεσίες ((ΕΕ C 315 της 22.11.1993, σελ. 643)) και παρά τις προσπάθειες του Συμβουλίου, το οποίο επίσης τον Σεπτέμβριο του 1989 και δίνοντας συνέχεια στο ψήφισμα του Κοινοβουλιου της 7ης Φεβρουαρίου 1994 για την ανάπτυξη των ταχυδρομικών υπηρεσιών στην Κοινότητα ((ΕΕ C 48 της 16.2.1994, σελ. 3)) καλούσαν την Επιτροπή να εκπονήσει προτάσεις με στόχο την ενσωμάτωση των υπηρεσιών αυτών στην εσωτερική αγορά.

1. θεωρεί ότι η Επιτροπή θα έπρεπε να αποσύρει το υφιστάμενο σχέδιο ανακοίνωσής της, δεδομένου ότι χαρακτηρίζεται από πολλλές αντιφάσεις και ασυνέπειες σε σχέση με την πρόταση οδηγίας και ειδικότερα με τις τροπολογίες που ενέκρινε με ευρεία πλειοψηφία το ΕΚ σε πρώτη ανάγνωση[semigr ]

2. υπενθυμίζει ότι το Δικαστήριο των Ευρωπαϊκών Κοινοτήτων επιβεβαίωσε ότι οι κανόνες του ανταγωνισμού εφαρμόζονται στον ταχυδρομικό τομέα αλλά και ότι οι επιχειρήσεις προσφοράς υπηρεσιών γενικού οικονομικού συμφέροντος μπορούν να εξαιρούνται από τους κανόνες της Συνθήκης για τον ανταγωνισμό (υπόθεση Almelo)[semigr ]

3. φρονεί ότι η Επιτροπή θα έπρεπε, όσον αφορά την ανακοίνωσή της σχετικά με τον τομέα των τηλεπικοινωνιών ((ΕΕ C 233 της 6.9.1991, σελ. 2)), να συμπεριλάβει μια δήλωση στο σχέδιο ανακοίνωσης σύμφωνα με την οποία οι διατάξεις του κειμένου αυτού δεν συνεπάγονται δικαιώματα ούτε υποχρεώσεις άλλά έχουν απλώς μια μορφή δήλωσης της Επιτροπής και επομένως η ανακοίνωση αφ' εαυτής δεν μπορεί να δημιουργεί δικαιώματα ούτε υποχρεώσεις που προστίθενται σε εκείνα που προβλέπει η πρόταση οδηγίας ούτε να προδικάσει την εφαρμογή της ερμηνείας εκ μέρους του Ευρωπαϊκού Δικαστηρίου των κοινοτικών κανόνων περί ανταγωνισμού,

4. φρονεί ωστόσο, ότι θα έπρεπε να ληφθεί περισσότερο υπόψη το πνεύμα του τελικού στόχου, δηλαδή η καθιέρωση μιας εναρμονισμένης και, βαθμιαία, ελεγχόμενα ελεύθερης ταχυδρομικής αγοράς, η οποία θα πρέπει να διασφαλίζει σε κάθε περίπτωση ολοκληρωμένη, προσιτή και ποιοτική καθολική υπηρεσία για όλους τους χρήστες και της οποίας θα πρέπει να κατοχυρωθεί η διαρκής χρηματοδότηση[semigr ]

5. επιμένει να διατυπώσει το Συμβούλιο άποψη το συντομότερο δυνατόν επί της πρότασης οδηγίας σχετικά με τους κοινούς κανόνες για την ανάπτυξη των κοινοτικών ταχυδρομικών υπηρεσιών και τη βελτίωση της ποιότητας των υπηρεσιών, αναδεχόμενο τις τροπολογίες που ενέκρινε το Ευρωπαϊκό Κοινοβούλιο σε πρώτη ανάγνωση[semigr ]

6. αναθέτει στον Πρόεδρό του να διαβιβάσει το παρόν ψήφισμα στην Επιτροπή και το Συμβούλιο.